b'\n_START_ARTICLE_\nVy\xc3\xb6hyketerapia\n_START_SECTION_\nTutkimukset\n_START_PARAGRAPH_\nLohjalla vuonna 2018 toteutetussa tutkimuksessa kartoitettiin vanhempien kokemuksia vy\xc3\xb6hyketerapiasta osana vauvan koliikin hoitoa. Mukana oli 35 vauvaa, ja n\xc3\xa4ist\xc3\xa4 viidentoista koliikkioireilu loppui kokonaan. Lopuista vauvoista useimmilla oireilu lieveni. Lis\xc3\xa4ksi havaittiin levottoman liikehdinn\xc3\xa4n ja j\xc3\xa4nnitystilojen lievenemist\xc3\xa4. Verrokkiryhm\xc3\xa4\xc3\xa4 ei ollut. Tutkimus toteutettiin  Helsingin ja Uudenmaan sairaanhoitopiirin, Metropolia Ammattikorkeakoulun ja Lohjan kaupungin yhteisty\xc3\xb6n\xc3\xa4, ja se on hyv\xc3\xa4ksytty julkaistavaksi pohjoismaisessa tiedelehdess\xc3\xa4. _NEWLINE_My\xc3\xb6s vuonna 2018 Turkissa tehdyss\xc3\xa4 tutkimuksessa vy\xc3\xb6hyketerapia lievitti vauvojen koliikkia. 64 vauvan tutkimusjoukosta noin puolet oli vertailuryhm\xc3\xa4\xc3\xa4, joka ei saanut hoitoa. Monia oheismuuttujia pyrittiin kontrolloimaan. Kokeen p\xc3\xa4\xc3\xa4ttyess\xc3\xa4 koliikkioireet olivat hoidettavalla ryhm\xc3\xa4ll\xc3\xa4 merkitt\xc3\xa4v\xc3\xa4sti lievemm\xc3\xa4t kuin vertailuryhm\xc3\xa4ll\xc3\xa4._NEWLINE_Vuonna 2009 julkaistussa katsauksessa todetaan, ett\xc3\xa4 olemassa olevat todisteet eiv\xc3\xa4t osoita vy\xc3\xb6hyketerapian sopivan mink\xc3\xa4\xc3\xa4n sairauden hoitamiseen.'